**Сажеци годишњих извештаја о раду пружаоца комуналних услуга**

**ЈП "Комуналац" Рума**

У току 2018. године, комуналне услуге, поверене од стране оснивача, извршаване су континуирано, у одговарајућем квалитету и квантитету, у складу са законима и општинским одлукама које прописују начин и услове њиховог обављања, као и уговорима са основачем, у знатно отежаним околностима, због константног смањења броја запослених на неодређено време и трајног увећања обима комуналних услуга, повећањем корисника комуналних услуга, као и услед забране запошљавања у јавном сектору. У пртеклој години, овај проблем је решаван уз максимално коришћење сопствених људских ресурса, као и ангажовањем запослених на одређено време у оквиру прописане квоте.

ЈП Комуналац је у 2018. години успело да испоштује рокове плаћања прописане законом, као и да обезбеди редовну исплату зарада и обавеза уз зараде, пореза на додату вредност, других пореских обавеза и слично. Предузеће је пословало позитивно, што се и види прегледом финансијског извештаја. Планирани послони приход предузећа у 2018. години реализован је са 96,04%.

Што се тиче инвестиција за 2018. годину, реализовано је планирано улагање у колску вагу од 1.000.000,00 динара. Од осталих набавки, значајно је улагање у рачунарску опрему у вредности од 490.000,00 динара, као и програмски пакет за ПОПДВ у вредности од 300.000,00 динара. Набављен је фотокопир са скенером у вредности од 248.000,00 динара, тримери у вредности од 346.000,00 динара, део канцеларијског намештаја, фискалне касе, клима уређаји. Укупна вредност инвестиција је 2.851.000,00 динара.

Пословни расходи су избалансирани са пословним приходима, односно реализовани са 88,81 % што је нешто мањи проценат од процента реализације пословних прихода, што је довело до позитивног финансијског резултата, те је предузеће исказало пословни добитак од 18.695.624,00 динара, а након исправке потраживања, нето добитак пре опорезивања од 3.395.439,00 динара и нето добитак после опорезивања од 901.464,00 динара.

**ЈКП "Паркинг и инфраструктура"**

Обим и реализација активности Јавног комуналног предузећа "Паркинг и инфраструктура" у протеклој години били су условљени променом претежне делатности предузећа тако да је претежна делатност управљање јавним паркиралиштима као и променом начина финансирања предузећа у складу са изменама и допунама Закона о буџетском систему за 2016. годину.

ЈКП се у 2018. години финансирало из средстава које је остварило наплатом паркинга и прихода од продаје производа и услуга (услуга управљања путевима, услуга управљања пословним простором, закупом привремених монтажних објеката, грађевинским земљиштем, јавном расветом и услуга обрачуна доприноса за уређивање грађевинског земљишта).

За потребе Општине, вођена је аналитичка евиденција закупа гграђевинског земљишта (208 извода рачуна закупа) и закупа пословног простора (238 извода рачуна), прихода од продаје непокретности (22 извода рачуна), евидентирана су 45 обрачуна доприноса за уређивање грађевинског земљишта и 63 извода рачуна прихода од доприноса. Месечно су састављане фактуре за закуп грађевинског земљишта за киоске и закуп пословног простора, а крајем године су урађене фактуре за закуп грађевинског земљишта за гараже. Укупно је урађено 2365 фактура у 2018. години.

Циљ ЈКП је да обавља послове у области управљања јавним паркиралиштима, унапређујући своје пословање и да ефикасно извршава све послове, који су му поверени оснивачким актом, а у циљу обезбеђивања трајног обављања делатности од општег интереса као и редовног задовољавања потреба корисника производа и услуга.

**ЈП "ВОДОВОД" РУМА**

На крају 2018. године број прикључака на водоводној мрежи коју одржава ЈП "Водовод" Рума је 27.279. Од укупног броја прикључака, 24.811 водомера припада индивидуалним потрошачима, 350 прикључака је за вишестамбене објекте и 2118 водомера је за привредне објекте.

Током 2018. године укупан број кварова на водоводној мрежи је 1.351, од чега су 666 кварови на дистрибутивној водоводној мрежи, а 685 спада у категорију мањих кварова. Поштујући законску обавезу да се након истека 5 година од монтаже водомера изврши замена истог баждареним водомером, у току 2018. године замењено је 2670 водомера мањих профила и 82 водомера већих профила. Број замењених водомера у 2018. години је већи у односу на 2017.годину за 11%.

У 2018.години на водоводну мрежу је прикључено укупно 123 нових потрошача.

У току 2018.године потрошачи на територији општине Рума и Ириг имали су уредно снабдевање квалитетном водом за пиће и поред климатски неповољне године, постојали су само краћи застоји у водоснабдевању услед пуцања цевовода. До краја 2018.године са "Фабрике воде" и свих засебних система водоснабдевања укупно је произведено 6.756.570 м3, а фактурисано потрошачима 3.394.564 м3 воде или 50,24%. Разлози разлика између произведене и фактурисане количине воду јесу стара мрежа, цурење на цевоводима и вентилима (укупна дужина мреже 500 км), истицање због кварова на мрежи, испирања мреже и одржавање потребног квалитета воде, прање филтера, нелегални прикључци. Свако село румске и иришке општине је испирано плански више пута месечно.

Током 2018.године, ЈП "Водовод" Рума је ради обезбеђења довољних количина воде и квалитетног и редовног водоснабдевања свих потрошача извршио радове на следећим објектима:

-Бушење и опремање бунара Б-10 на изворишту "Сава 1"

-Израда станице за повећање притиска насеља Мали Радинци

-Израда пијезометра на изворишту у Иригу

-Реконструкција црпне станице "Борковац ", део ка Иригу

-Израда бунара у Иригу.

Током 2018. године извршена је и замена неисправних вентила на водоводној мрежи и хидраната ради испирања водоводне мреже. ЈП "Водовод" је током прошле године изградио око 900м нове водоводне мреже и извршио набавку камиона - цистерне возила.

Укупни приходи у 2018.години су за 3,59 % већи од прихода у 2017.години, а у односу на планиране приходе мањи су за 6,60 % . Укупни расходи су већи за 3,53% у односу на расходе у 2017.години, а у односу на планиране мањи 6,98%.

ЈП "Водовод" Рума у 2018. години је уз све проблеме у пословању обезбедило, и по питању квалитета и по питању квантитета, уредно водоснабдевање потрошача Општина Рума и Ириг, јер је укупна пословна политика предузећа квалитет услуга, који задовољава највише критеријуме корисника - потрошача. Кроз превентивно и инвестиционо одржавање предузеће је успело да одржи функционалност свих делова система водоснабдевања.

**ЈП "ГАС-РУМА"**

У 2018.години остварен је позитиван финансијски резултат, који се очекује и у наредном периоду повећањем броја нових потрошача гаса што изведена гасна мрежа већ и сад омогућује, а у плану су и даља проширења гасних мрежа на дистрибутивном подручју ЈП "ГАС-РУМА".

Укупан приход у 2018.години је већи за 15,62% у односу на претходну годину, а у односу на план већи је за 2,66%. Утрошена средства у односу на претходну годину су већа за 10%,а у односу на план мања су за 3,33%. Предузеће је пословну годину завршило са позитивним нето финансијским резултатом.

Основна делатност предузећа диструбуција природног гаса, реализована је у 2018.години у износу 19.776.443 м3, што је у односу на претходну годину више за 6,51%, а у односу на план више за 1,24%.

Цена природног гаса за јавно снабдевање крајњих купаца је регулисана категорија. Према параметрима достављеним од стране АЕРС-а, одлуку о цени природног гаса за јавно снабдевање доноси Надзорни одбор уз накнадну сагласност АЕРС-а по овлашћењу РС.

У току 2018.године цена природног гаса за јавно снабдевање крајњих купаца није мењана у донсоу на децембар претходне године.Цена природног гасе је тржишна и формира се према тржишним условима.

Цена осталих услуга које пружа ЈП "ГАС-РУМА" биле су у складу са усвојеним ценовником услуга.

Приход од прегледа гасних инсталација и извођења других радова у односу на 2017.годину мањи је за 10,50%, а у односу на план мањи је за 24,12%. Остварена вредност норма часа у 2018.години износи 661,22 динара и у односу на претходну годину повећана је за 2,7% у складу са политиком пројектованог раста цена коју је Влада утврдила за 2018.годину.

У току 2018.године изграђен је дистрибутивни гасовод у укупној дужини 3.780м. На целом дистрибутивном систему у 2018.години изграђено је укупно 340 прикључака.

у 2018.години предузеће је уложоло 14.054.611,25 динара за инвестиције. У гасовод је уложено 8.086.018,2 динара, у мераче 5.536.125,82 динара, у турбинске мераче 138.000,00 динара и у осталу опрему 294.467,41 динара.

Снабдевање гасом током 2018.године текло је уредно. У општини Рума завршена је гасификација свих насељених места.

**ЈП "СТАМБЕНО" РУМА**

Производни систем ЈП "Стамбено" Рума обухвата 9 производних погона у којима су смештени један парни и 15 топловодних котлова. Инсталирана топлотна снага свих котлова који производе топлотну енергију за потребе даљинског грејања у Руми износи 26,69 MW.

За производњу топлотне енергије у 2018.години током 183 грејна дана ( са средњом дневном температуром 8,49 Ц) утрошено је: 1.232.863 кг мазута и 478.051 м3 природног гаса, што је у односу на 2017.годину ( која је имала 212 грејних дана са средњом дневном температуром 7,36Ц) мање за 119.946 кг ( 8,87%) мазута и за 3.891 м3 (0,82%) више природног гаса. Ова количина енергије даје 18.594 MWh. Од те количине топлоте губитак у диму, у котларници и за потребе котлова и система је 3.921 MWh. За дистрибуцију је остало 15.084 MWh, што значи да је укупна ефикасност производног погона просечно 81,12%. За потребе ове производње и дела дистрибуције утрошено је 532.996 KWh електричне енергије што је у односу на 2017. годину мање за 6,94%.

На топлотни дистрибутивни систем ЈП "Стамбено" Рума закључно са 31.12.2018.године прикључено је 1905 потрошача укупне квадратуре 93.549 м2 што је у односу на 2017.годину више за 0,32 % .

За потребе производње утрошено је 497.157 kWh електричне енергије што је у односу на 2017. годину мање за 75.734 kWh односно за 13,2%. За потребе дистрибуције утрошено је 271.118 kWh електричне енергије што је у односу на 2017. годину мање за 3,45%. Ово је последица улагања у реконструкцију котларнице Спортска хала и топлотне подстанице.

Приходи од грејања нису остварени у планираном износу, док су приходи од камата и отписана наплаћена потраживања остварена у већем износу од планираног. Укупни остварени приходи су мањи од укупно планираних прихода за 14%.

Остварена наплата за 2018. годину већа је за 3,65% процената у односу на 2017. годину. Разлози боље наплате у односу на 2018. годину су окончани судски спорови у корист предузећа као и лакша наплата потраживања путем извршитеља.

ЈП "Стамбено" Рума је у току 2018. године сем редовног ремонта и текућег одржавања из сопствених средстава извршило мања инвестицона улагања у опрему у производним погонима и дистрибуцији у вредности од 1.866.495,00 динара и у канцеларијску опрему у вредности од 1.220.214,99 динара.